มาสค์ไรเดอร์อมาซอนส์

มาสค์ไรเดอร์อมาซอนส์ (, ฉบับที่ฉายในสหรัฐอเมริกาใช้ชื่อว่า "Amazon Riders") เป็นภาพยนตร์ชุดมาสค์ไรเดอร์ รูปแบบ VOD โดยเป็นการนำภาพยนตร์ทีวีชุด คาเมนไรเดอร์อมาซอน ที่ออกอากาศในปี ค.ศ. 1974 นำมารีบูทใหม่ ผลิตโดยบริษัทโตเอ และฉายทาง Amazon Video Prime ในประเทศญี่ปุ่น เริ่มฉายเมื่อวันที่ 1 เมษายน ค.ศ. 2016

คาเมนไรเดอร์อมาซอนส์ เป็นหนึ่งในผลงานโปรเจกต์ของ ซูเปอร์ฮีโร่เยียร์ ซึ่งเป็นโปรเจกต์ในโอกาสฉลอง 45 ปี โทะกุซะสึชุดคาเมนไรเดอร์ และฉลอง 40 ขบวนการ โทคุซัตสึชุดขบวนการนักสู้ โดยเนื้อหาของเรื่องได้ถูกดัดแปลงให้มีความมืดมนและเหมาะสำหรับผู้ใหญ่กว่าละครโทรทัศน์ต้นฉบับชุด "คาเมนไรเดอร์อมาซอนส์" แม้ละครชุดนี้จะถูกจัดให้เป็นคาเมนไรเดอร์ซีรีส์ในยุคเฮย์เซย์ระยะที่ 2 ก็ตาม แต่เส้นเวลาของเนื้อหาในเรื่องกลับแยกเป็นเอกเทศจากโลกของคาเมนไรเดอร์ซีรีส์เรื่องอื่นๆ ไม่ถูกนับรวมเป็นเนื้อหาต่อเนื่องกับเรื่องราวในซีรีส์หลัก เมื่อแรกเริ่มนั้นละครชุดนี้เผยแพร่จำกัดเฉพาะทางเว็บไซต์ Amazon Video Prime ในประเทศญี่ปุ่น ตั้งแต่วันที่ 1 เมษายน ค.ศ. 2016 เป็นต้นมา มีจำนวนทั้งหมด 13 ตอน หลังจากนั้นจึงได้มีการนำมาออกอากาศซ้ำทางสถานีโทรทัศน์ BS Asahi (เป็นสถานีโทรทัศน์ผ่านทางดาวเทียมของช่องทีวีอาซาฮี) เริ่มตั้งแต่วันที่ 3 กรกฎาคม ค.ศ. 2016 และทางช่อง Tokyo MX เริ่มตั้งแต่วันที่ 6 กรกฎาคม ค.ศ. 2016

สำหรับฤดูกาลที่ 2 ของเรื่องนี้ ได้มีการประกาศการสร้างเมื่อวันที่ 31 พฤษภาคม ค.ศ. 2016 และเริ่มเผยแพร่ครั้งแรกในชื่อ "คาเมนไรเดอร์อมาซอนส์ ซีซั่น 2" () ทางเว็บไซต์ Amazon Video ในประเทศญี่ปุ่น ตั้งแต่วันที่ 7 เมษายน ค.ศ. 2017

"มิสึซาวะ ฮารุกะ" เด็กหนุ่มผู้สุภาพอ่อนโยนติดเชื้อเซลล์อมาซอน (Amazon Cells) ซึ่งผลิตขึ้นโดยบริษัทเวชภัณฑ์โนะซะมะ (Nozama Pharmacy company) ในขณะที่เขาพยายามยืนยันความเป็นมนุษย์ของตนเองระหว่างการต่อสู้กับ "อมาซอนส์" (Amazonz) สิ่งมีชีวิตติดเชื้อชนิดเดียวกันนั้น เซลล์ดังกล่าวได้ทำให้เขากลายร่างเป็น "มาสค์ไรเดอร์อมาซอนโอเมก้า" ซึ่งคุ้มคลั่งและไม่สามารถควบคุมตนเองได้ ฮะรุกะต้องเผชิญหน้ากับ "Nozama Peston Service" หน่วยกวาดล้างอมาซอนส์ซึ่งทำงานให้กับบริษัทเวชภัณฑ์โนะซามะ และ "ทากายามะ จิน" อดีตนักชีววิทยาด้านเซลล์ของบริษัทดังกล่าวผู้แปลงร่างเป็น "มาสค์ไรเดอร์อมาซอนอัลฟ่า" เพื่อกำจัดอมาซอนส์ทุกตัวบนโลกนี้ ซ้ำร้ายในเวลาต่อมาเขายังต้องต่อสู้กับ "มาเอะฮาระ จุน" อดีตสมาชิกหน่วยกวาดล้างของบริษัทโนะซามะ ซึ่งเสียชีวิตระหว่างการต่อสู้กับอมาซอนส์และได้คืนซีพขึ้นมาเป็น "มาสค์ไรเดอร์อมาซอนซิกม่า" อีกด้วย สุดท้ายแล้วฮารุกะจึงต้องตัดสินใจที่จะมีชีวิตอยู่ในฐานะอมาซอนส์หรือมนุษย์

ในอดีตได้เกิดเหตุสิ่งมีชีวิตทดลองหนีออกจากหน่วยวิจัยอมาซอนส์ครั้งใหญ่ อมาซอนส์ทดลองที่หนีรอดมาได้จำนวนมากถูกกำจัดเพราะมีผู้คอยไล่ล่าและการทดลองดังกล่าวก็ดูเหมือนจะยุติลง แต่แท้จริงแล้วสถานการณ์กลับคืบหน้าไปสู่ระยะใหม่ซึ่งดูจะห่างไกลจากคำว่าจุดจบ เพราะจำนวนของคนปกติที่กลายร่างเป็นอมาซอนส์โดยไม่ทราบสาเหตุกลับเพิ่มขึ้นเรื่อยๆ รัฐบาลจึงได้จัดตั้งหน่วยกวาดล้างชุดใหม่เพื่อทำหน้าที่กำจัดคนที่กลายร่างเป็นอมาซอนส์และพยายามปกปิดความจริงไว้

"จิฮิโระ" หรือ "มาสค์ไรเดอร์อมาซอนนีโอ" แม้จะถูกอมาซอนส์เลี้ยงดูมาแต่ก็รังเกียจอมาซอนส์และพยายามต่อสู้กับสัญชาตญาณการกินเนื้อมนุษย์ที่แฝงอยู่ในตัวเขา วันหนึ่งเขาได้พบกับ "อิยุ" เด็กสาวผู้แปลงร่างเป็น "คาราสุอมาซอน" และสามารถเอาชนะอมาซอนส์ที่เป็นศัตรูได้ด้วยพลังอันเหลือเชื่อ จิฮิโระตกตะลึงเมื่อได้พบกับอิยุในครั้งแรกเพราะเธอเป็นคนแรกที่เขาพบโดยไม่มีความรู้สึกว่าอยากจะกินขึ้นมา เธอเป็นคู่ต่อสู้คนแรกที่จิฮิโระอยากจะสนิทสนมด้วย แต่เขาไม่รู้เลยว่าเธอเป็นอมาซอนส์ประเภทซิกม่า (Sigma Type Amazonz) ซึ่งเป็นอาวุธชีวภาพที่เกิดจากการฟื้นคืนชีพคนตายให้กลายเป็นอมาซอนส์ หลังจากเธอถูกพ่อที่กลายเป็นอมาซอนส์ฆ่าตาย และยังมีฮารุกะ แล้ว จิน ที่ปรากฏตัวขึ้นหลังจากแยกย้ายกันไปหลังจบเหตุการณ์เมื่อ 5 ปีก่อนเข้ามาร่วมการต่อสู้ครั้งนี้ด้วยร่างแปลงของมิตซึซาวะ ฮารุกะ ร่างกายสีเขียว ลายสีแดง สามารถดึงอาวุธออกมาจากเข็มขัดได้ 4 แบบ หอก แส้เหล็ก เคียว และ มีดสั้น มีท่าไม้ตาย 3 แบบ ไวโอเลนท์ พันนิช สไตรค์ และ เบรก

ร่างพัฒนาของโอมาก้าที่ใช้ นีโอ อมาซอนไดรเวอร์ มีเกราะหนาห่อหุ้มและพลังต่อสู้เพิ่มขึ้น ท่าไม้ตายคือ อมาซอนพันนิช

ร่างแปลงของทากายามะ จิน ร่างกายสีแดง ลายสีเขียวอ่อน ถนัดการต่อสู้ด้วยมือเปล่าโดยเน้นทักษะ หลังจากจินตาบอด กระจกดวงตาก็กลายเป็นสีขาว มีท่าไม้ตายคือ ไวโอเลนท์ สแลช

ร่างแปลงของมาเอฮาระ จุน ซิกม่ามีพลังกว่าอมาซอนทั่วไป 12 เท่า มีท่าไม้ตายคือ ไวโอเลนท์ สไตรค์

ร่างแปลงของจิฮิโระที่ใช้นีโออมาซอนไดร์เวอร์แปลงร่างกลายเป็นรูปแบบนีโอ ร่างกายสีน้ำเงิน ลายสีแดง สามารถโหลดอาวุธได้ 3 แบบ ดาบ ปืนยิงเข็ม และ ตะขอสลิง และหากควบคุมไม่ได้ก็จะกลายเป็นอัลติเมทออริจิ้นที่บ้าคลั่งและทำลายทุกอย่างที่ขวางหน้า มีท่าไม้ตายคือ อมาซอนสแลชมาสค์ไรเดอร์ อมาซอนส์ เดอะมูวี่ คำพิพากษาสุดท้าย ()